pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ตั้งหน่วยปฐมพยาบาลดูแลประชาชนอพยพจากเหตุก๊าซแอมโมเนียรั่วในพื้นที่ อ.เขาค้อ
วันพฤหัสบดีที่ 8 ตุลาคม 2563
สธ.ตั้งหน่วยปฐมพยาบาลดูแลประชาชนอพยพจากเหตุก๊าซแอมโมเนียรั่วในพื้นที่ อ.เขาค้อ
กระทรวงสาธารณสุข เผยสถานการณ์ก๊าซแอมโมเนียรั่วในพื้นที่ อ.เขาค้อเริ่มคลี่คลาย ระดับความเข้มข้นแอมโมเนียในพื้นที่ 25 ส่วนในล้านส่วน เตรียมอพยพประชาชนกลับที่พัก มอบโรงพยาบาลเขาค้อ ตั้งหน่วยปฐมพยาบาลดูแลประชาชนที่อพยพ ตลอด 24 ชั่วโมง
กระทรวงสาธารณสุข เผยสถานการณ์ก๊าซแอมโมเนียรั่วในพื้นที่ อ.เขาค้อเริ่มคลี่คลาย ระดับความเข้มข้นแอมโมเนียในพื้นที่ 25 ส่วนในล้านส่วน เตรียมอพยพประชาชนกลับที่พัก มอบโรงพยาบาลเขาค้อ ตั้งหน่วยปฐมพยาบาลดูแลประชาชนที่อพยพ ตลอด 24 ชั่วโมง พร้อมติดตามเฝ้าระวังและประเมินสุขภาพประชาชนที่ได้รับผลกระทบเป็นระยะจนกว่าจะปลอดภัย
นายแพทย์ภานุมาศ ญาณเวทย์สกุล ผู้ตรวจราชการกระทรวงสาธารณสุข เขตสุขภาพที่ 2 ให้สัมภาษณ์ว่า ศูนย์บัญชาการเหตุการณ์ กรณี เหตุก๊าซแอมโมเนียรั่วไหล ณ โรงน้ําแข็งยั่งยืนเขาค้อ ตําบลแคมป์สน อําเภอเขาค้อ จังหวัดเพชรบูรณ์ เมื่อวันที่ 7 ตุลาคม 2563 เวลาประมาณ 13.30 น โดยการอํานวยการนายกฤษณ์ คงเมือง ผู้ว่าราชการจังหวัดเพชรบูรณ์ ได้บูรณาการหน่วยงานในพื้นที่และหน่วยงานที่เกี่ยวข้อง เข้าดําเนินการ โดยพบผู้ได้รับบาดเจ็บ 2 ราย เป็นผู้ปฏิบัติงานในโรงงานและเจ้าหน้าที่ป้องกันภัยฝ่ายพลเรือน ทั้ง 2 รายได้รับการรักษาปลอดภัยแล้ว นอกจากนี้ ได้ประชาสัมพันธ์แจ้งเตือนให้ประชาชนในระยะ 500 เมตรจากที่เกิดเหตุ จํานวน 48 ราย ปิดประตู หน้าต่างให้มิดชิด และอพยพไปอยู่พื้นที่ปลอดภัย ณ วัดแคมป์สน พร้อมสั่งการให้โรงพยาบาลเขาค้อ เตรียมพร้อมรองรับเหตุฉุกเฉินตลอด 24 ชั่วโมง
ทั้งนี้ จากการตรวจสอบพบสาเหตุเกิดจากรอยรั่วจากวาล์วถังก๊าซในโรงงาน ขนาดบรรจุประมาณ 2 ตัน ที่ไม่สามารถปิดได้เนื่องจากชํารุดเสียหาย เจ้าหน้าที่ได้ดําเนินการฉีดน้ําบริเวณโดยรอบอย่างต่อเนื่องตลอดเวลาจนความเข้มข้นของก๊าซแอมโมเนียไม่เป็นอันตราย ตามคําแนะนําของผู้เชี่ยวชาญ ขณะนี้สถานการณ์เริ่มคลี่คลาย พบระดับความเข้มข้นแอมโมเนียในพื้นที่ 25 ส่วนในล้านส่วน เตรียมอพยพประชาชนกลับที่พัก โดยมอบหมายให้โรงพยาบาลเขาค้อ ตั้งหน่วยปฐมพยาบาลดูแลประชาชนที่อพยพ ตลอด 24 ชั่วโมง พร้อมติดตามเฝ้าระวังและประเมินสุขภาพประชาชนที่ได้รับผลกระทบเป็นระยะจนกว่าจะปลอดภัยพร้อมแนะนําหากมีอาการผิดปกติ เช่น หายใจติดขัด ไอ แสบตา ใจสั่น รีบไปพบแพทย์ทันทีหรือโทรสายด่วน 1669
สําหรับอันตรายของไอระเหยของแอมโมเนีย หากสูดดมเข้าไปจะทําให้เกิดการระคายเคืองและเกิดแผลไหม้ต่อระบบทางเดินหายใจ มีเสมหะ เจ็บหน้าอก ชักหมดสติ และอาจทําให้เสียชีวิตได้ หากสัมผัสแอมโมเนียจะทําให้ผิวหนังและตาไหม้และสูญเสียการมองเห็น และถ้าสัมผัสกับแอมโมเนียในสภาพของเหลวจะทําให้เกิดแผลไหม้เนื่องจากความเย็นจัด(Cold Burn) ส่วนระดับความเข้มข้นของแอมโมเนียที่มีผลกระทบต่อสุขภาพ ในระดับ 50 ส่วนในล้าน ส่วนกลิ่นรุนแรงมากจนรู้สึกอึดอัด ระดับ 400 – 700 ส่วนในล้านส่วน จะแสบตาและจมูกรู้สึกระคายเคือง ระดับ 5,000 ส่วนในล้านส่วน กล้ามเนื้อเกร็งและหายใจไม่ออก อาจเสียชีวิตได้ภายใน 2 – 3 นาที ขอแนะนําประชาชนหากเกิดเหตุการณ์สารแอมโมเนียรั่วให้รีบออกจากพื้นที่ ใช้ผ้าชุบน้ําปิดจมูก ปาก รีบอาบน้ําชําระล้างร่างกายทันที
************************************ 8 ตุลาคม 2563
รัฐบาลไทย-ข่าวทำเนียบรัฐบาล-นโยบายเร่งด่วน การจัดเตรียมมาตรการรองรับภัยแล้งและอุทกภัย
วันพฤหัสบดีที่ 8 ตุลาคม 2563
นโยบายเร่งด่วน การจัดเตรียมมาตรการรองรับภัยแล้งและอุทกภัย
วันพฤหัสบดีที่ 8 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
การจัดเตรียมมาตรการรองรับภัยแล้งและอุทกภัย เป็นนโยบายเร่งด่วนที่รัฐบาลให้ความสําคัญ โดยตลอดระยะเวลา 1 ปี ที่ผ่านมา ได้ออกมาตรการป้องกันและแก้ไขปัญหาภัยแล้งในพื้นที่เป้าหมาย โดยเปิดจุดจ่ายน้ําบาดาล บริการฟรี สนับสนุนน้ําเพื่อการเกษตร ขุดเจาะบ่อน้ําบาดาล เติมน้ําใต้ดิน จัดหาแหล่งน้ํา และระบบกระจายน้ํานอกเขตชลประทาน รวมถึงจัดให้มีระบบติดตามสถานการณ์ด้านอุทกภัยอย่างต่อเนื่อง นอกจากนี้ ยังกําหนดมาตรการแก้ไขปัญหาตั้งแต่การป้องกันก่อนเกิดภัย การให้ความช่วยเหลือระหว่างเกิดภัยและการแก้ไขปัญหาระยะยาว เช่น จัดทําแผนสนับสนุนการปฏิบัติงานในภาวะฉุกเฉินกลุ่มจังหวัด โครงการฝึกซ้อมแผนเผชิญเหตุระดับภูมิภาคเอเชีย-แปซิฟิก และระบบแจ้งเตือนและอพยพประชาชน เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พิธีบำเพ็ญกุศลและกิจกรรมน้อมรำลึก เนื่องในวันคล้ายวันสวรรคต  ๑๓ ตุลาคม ๒๕๖๓
วันพฤหัสบดีที่ 8 ตุลาคม 2563
พิธีบําเพ็ญกุศลและกิจกรรมน้อมรําลึก เนื่องในวันคล้ายวันสวรรคต  ๑๓ ตุลาคม ๒๕๖๓
พิธีบําเพ็ญกุศลและกิจกรรมน้อมรําลึก เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ๑๓ ตุลาคม ๒๕๖๓
รัฐบาลไทย-ข่าวทำเนียบรัฐบาล-​คณะกรรมการนโยบายการกีฬาแห่งชาติ อนุมัติแนวทางการจัดทำแผนพัฒนาการกีฬาแห่งชาติ ฉบับที่ 7
วันพฤหัสบดีที่ 8 ตุลาคม 2563
​คณะกรรมการนโยบายการกีฬาแห่งชาติ อนุมัติแนวทางการจัดทําแผนพัฒนาการกีฬาแห่งชาติ ฉบับที่ 7
​คณะกรรมการนโยบายการกีฬาแห่งชาติ อนุมัติแนวทางการจัดทําแผนพัฒนาการกีฬาแห่งชาติ ฉบับที่ 7
วันนี้ (8 ต.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการนโยบายการกีฬาแห่งชาติ ครั้งที่ 1/2563 โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เข้าร่วมด้วย
ที่ประชุมได้รับทราบการขับเคลื่อนการดําเนินงานกิจการและกิจกรรมด้านการกีฬา ในสถานการณ์แพร่ระบาดของโรคโควิด-19 และ (ร่าง) แผนการปฏิรูปประเทศด้านการกีฬา ซึ่งมีสาระสําคัญเพื่อกําหนดกิจกรรมปฏิรูปที่จะส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) คือ การส่งเสริมประชาชนเป็นศูนย์กลางในการสร้างวิถีชีวิตทางการกีฬาอย่างทั่วถึงและเท่าเทียม และการสร้างโอกาสทางการกีฬาและการพัฒนานักกีฬา โดยกิจกรรมดังกล่าวจะมุ่งเน้นให้ท้องถิ่นเข้ามามีบทบาทสําคัญในการดําเนินการพัฒนาโครงสร้างพื้นฐานทางการกีฬาเพื่อประชาชน และการสร้างนักกีฬาเพื่อความเป็นเลิศ รวมทั้งการจัดกิจกรรมกีฬาเพื่อการออกกําลังกายและเพื่อการแข่งขัน ตลอดจนการพัฒนาการกีฬาเพื่อสร้างเศรษฐกิจอย่างครบวงจร
นอกจากนี้ ที่ประชุมได้มีการพิจารณาแนวทางการจัดทําแผนพัฒนาการกีฬาแห่งชาติ ฉบับที่ 7 (พ.ศ. 2565-2570) โดยกรอบแนวคิดในการศึกษาจะยึดโยงกับประเด็นสําคัญ ทั้งยุทธศาสตร์ชาติ 20 ปี (พ.ศ. 2561 - 2580) แผนแม่บทภายใต้ยุทธศาสตร์ชาติ (14) ประเด็นศักยภาพการกีฬา (พ.ศ. 2561 - 2580) (ร่าง) แผนแม่บทเฉพาะกิจภายใต้ยุทธศาสตร์ชาติอันเป็นผลมาจากสถานการณ์โควิด-19 (พ.ศ. 2564 - 2565) (ร่าง) แผนปฏิรูปประเทศด้านการศึกษา และด้านวัฒนธรรม กีฬา และแรงงาน และการพัฒนาทรัพยากรมนุษย์ แผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 - 2564) พระราชบัญญัตินโยบายการกีฬาแห่งชาติ พ.ศ. 2561 และประกาศกระทรวงการท่องเที่ยวและกีฬาต่อสถานการณ์ โควิด-19 โดย ได้มอบหมายให้รัฐมนตรีว่าการกระทรวงการท่องเที่ยวและกีฬาเสนอรายชื่อผู้ที่เกี่ยวข้องในวงการกีฬา เพื่อแต่งตั้งอนุกรรมการการจัดทําแผนพัฒนาการกีฬาแห่งชาติ ฉบับที่ 7 (พ.ศ. 2565 - 2570) (โดยให้เสนอที่ประชุมทราบอีกครั้ง ก่อนประธานฯ ลงนาม)
ในการนี้ รองนายกรัฐมนตรี ได้ยังกําชับถึงการกําหนดการควบคุมการใช้สารต้องห้ามทางการกีฬาว่า เป็นเรื่องที่สําคัญ ซึ่งการกีฬาแห่งประเทศไทยจะต้องเร่งดําเนินการหาวิธีการให้นักกีฬา อาจรวมไปถึงประชาชนได้ทราบเกี่ยวกับรายการสารต้องห้ามมีอะไรบ้าง เนื่องจากเป็นเรื่องที่อาจส่งผลกระทบต่อการกีฬาของประเทศได้
--------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ร้านค้าลงทะเบียนในโครงการคนละครึ่งแล้วกว่า 2แสนร้านในช่วง 1- 6ตค. 63
วันพฤหัสบดีที่ 8 ตุลาคม 2563
ร้านค้าลงทะเบียนในโครงการคนละครึ่งแล้วกว่า 2แสนร้านในช่วง 1- 6ตค. 63
ร้านค้าลงทะเบียนในโครงการคนละครึ่งแล้วกว่า 2แสนร้านในช่วง 1- 6ตค. 63
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ในที่ประชุมศูนย์บริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (ศบศ.) กระทรวงการคลังได้รายงานความคืบหน้าโครงการคนละครึ่งว่า ตั้งแต่ที่ได้เริ่มให้ร้านค้าเริ่มลงทะเบียนได้ในวันที่ 1 ตค. 63 เป็นต้นมานั้น ล่าสุด ณ วันที่ 6 ตค. 63 มีร้านค้าลงทะเบียนทั้งหมดแล้ว 210,010 ร้าน แบ่งเป็นร้านค้าที่ลงทะเบียนที่สําเร็จแล้ว 152,795 ร้าน โดยส่วนที่เหลืออยู่ในระหว่างการตรวจสอบ กิจการที่ลงทะเบียนสําเร็จแบ่งออกเป็นกิจการที่มีหน้าร้านจํานวน 127,852 ร้าน และหาบเร่ แผงลอย จํานวน 24,943ร้าน ประเภทของร้านค้าที่ลงทะเบียนสําเร็จ ส่วนใหญ่เป็นร้านอาหารและเครื่องดื่ม จํานวน 90,052ร้าน ส่วนร้านธงฟ้ามีจํานวน 41,331ร้าน ร้าน OTOP มีจํานวน 4,991ร้าน และเป็นร้านค้าทั่วไปจํานวน 16,421ร้าน
หากดูตามภูมิภาค ร้านค้าส่วนใหญ่อยู่ในภาคกลางจํานวน 73,092ร้าน คิดเป็นร้อยละ 34.8 รองลงมาอยู่ที่ภาคตะวันออกเฉียงเหนือจํานวน 73,092ร้าน คิดเป็นร้อยละ 25.0 และภาคใต้จํานวน 37,229ร้าน คิดเป็นร้อยละ 17.7 โดยในรายจังหวัดนั้นพบว่า ร้านค้าที่ลงทะเบียนส่วนใหญ่อยู่ในกรุงเทพมหานครจํานวน 25,526ร้านคิดเป็นร้อยละ 12.2 รองลงมาอยู่ในจังหวัดเชียงใหม่จํานวน 7,105ร้าน คิดเป็นร้อยละ 3.4 และจังหวัดสงขลาจํานวน 6,516ร้าน คิดเป็นร้อยละ 3.1
ทั้งนี้นายอนุชา กล่าวว่า ร้านค้ารายย่อย หาบเร่ แผงลอย สามารถลงทะเบียนเข้าร่วมโครงการได้ที่ www.คนละครึ่ง.com หรือติดต่อที่ธนาคารกรุงไทยได้ทุกสาขา ส่วนประชาชนทั่วไปสามารถลงทะเบียนรับสิทธิ์ได้ที่ www.คนละครึ่ง.com เช่นกัน ตั้งแต่วันที่ 16 ตค. 63 เป็นต้นไป และรอรับ SMS ยืนยัน โดยจะเริ่มใช้สิทธิใช้จ่ายได้ตั้งแต่วันที่ 23 ตค. 63 เป็นต้นไป จนถึง 31 ธค. 63 และหากไม่ใช้สิทธิ์ภายใน 14วัน จะถูกตัดสิทธิ์ทันที
โดยโครงการคนละครึ่งนี้ รัฐบาลจะช่วยจ่าย 50% แต่ไม่เกิน 150บาทต่อวันต่อคน รวมไม่เกิน 3,000บาทต่อคน ตลอดโครงการ สําหรับประชาชนคนไทยอายุ 18ปีขึ้นไป และไม่เป็นผู้ถือบัตรสวัสดิการแห่งรัฐ ทั้งนี้สามารถนําไปใช้จ่ายซื้ออาหาร เครื่องดื่ม และสินค้าทั่วไป โดยไม่รวมถึงสลากกินแบ่งเครื่องดื่มแอลกอฮอล์ ยาสูบ และบริการต่างๆ
..........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประเทศไทยมีการเปิดประเทศเพื่อรับนักท่องเที่ยวและนักธุรกิจ แล้วหรือไม่ ??
วันพฤหัสบดีที่ 8 ตุลาคม 2563
ประเทศไทยมีการเปิดประเทศเพื่อรับนักท่องเที่ยวและนักธุรกิจ แล้วหรือไม่ ??
ประเทศไทยมีการเปิดประเทศเพื่อรับนักท่องเที่ยวแล้วหรือไม่ ??
Q : ประเทศไทยมีการเปิดประเทศเพื่อรับนักท่องเที่ยวและนักธุรกิจ แล้วหรือไม่ ??
A : ไม่ โดยหลังวันที่ 25 ต.ค. จะมีการหารือเพื่อเตรียมความพร้อมการวางมาตรการในที่ประชุม ศบศ. โดยจะกําหนดการเข้าประเทศและที่พักอาศัยให้เกิดความปลอดภัยมากที่สุด
รัฐบาลไทย-ข่าวทำเนียบรัฐบาล-รมช.ประภัตร’ ขับเคลื่อนโครงการโคขุนกู้วิกฤต COVID-19
วันพฤหัสบดีที่ 8 ตุลาคม 2563
รมช.ประภัตร’ ขับเคลื่อนโครงการโคขุนกู้วิกฤต COVID-19
‘รมช.ประภัตร’ ขับเคลื่อนโครงการโคขุนกู้วิกฤต COVID-19 จ.ขอนแก่น ปล่อยสินเชื่อแล้ว 16 ล้านบาท
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสตรวจเยี่ยมการดําเนินงานของกลุ่มวิสาหกิจชุมชนกลุ่มผู้เลี้ยงโคบ้านหนองน้ําขุ่นเหนือ ต.บ้านหัน อ.โนนศิลา จ.ขอนแก่น ว่า จ.ขอนแก่น
มีเกษตรกรจํานวน 86,025 ราย มีโคเนื้อ 213,704 ตัว โคนม 36,851 ตัว กระบือ 34,731 ตัว สุกร 239,932 ตัว ไก่ 6,081,462 ตัว เป็ด 561,601 ตัว แพะ 15,313 ตัว แกะ 157 ตัว ปลูกพืชอาหารสัตว์ 4,494 ไร่ ซึ่ง จ.ขอนแก่น ได้ดําเนินโครงการส่งเสริมการเลี้ยงสัตว์และกิจการที่เกี่ยวเนื่อง ฯ โดยมีการประชาสัมพันธ์โครงการสู่เกษตรกรไปแล้วจํานวน 258 กลุ่ม มีกลุ่มที่ยื่นใบสมัครเข้าร่วมโครงการพร้อมส่งแผนธุรกิจจํานวน 145 กลุ่ม ได้รับการเห็นชอบแผนธุรกิจแล้ว 41 กลุ่ม แบ่งเป็น 1. โคเนื้อ 33 กลุ่ม วงเงินสินเชื่อธุรกิจ 93.4 ล้านบาท 2. โคนม 2 กลุ่ม วงเงินสินเชื่อธุรกิจ 12 ล้านบาท 3. แพะ 2 กลุ่ม วงเงินสินเชื่อธุรกิจ 4.8 ล้านบาท 4. กระบือ 2 กลุ่ม วงเงินสินเชื่อธุรกิจ 2 ล้านบาท และ 5 ไก่เนื้อ วงเงินสินเชื่อธุรกิจ 1.8 ล้านบาท
นอกจากนี้ มีกลุ่มวิสาหกิจที่ได้รับอนุมัติสินเชื่อธุรกิจแล้วรวมทั้งหมด 4 กลุ่ม วงเงินสินเชื่อธุรกิจ 16 ล้านบาท และอยู่ระหว่างการอนุมัติสินเชื่อรวม 37 กลุ่ม วงเงินสินเชื่อธุรกิจ 98 ล้านบาท ในการนี้ รมช.เกษตรฯ ได้มอบสินเชื่อธุรกิจชุมชนสร้างไทย จํานวนรวม 3 ล้านบาท ให้กับวิสาหกิจชุมชนโคขุนบ้านหนองน้ําขุ่นเหนือ หมู่ 16 และหมู่ 8 ต.บ้านหัน อ.โนนศิลา จ.ขอนแก่น
นายประภัตร กล่าวว่า วันนี้เกษตรกรทุกคนตื่นตัวในการเลี้ยงวัวและให้ความสนใจเข้าร่วมโครงการส่งเสริมการเลี้ยงสัตว์และกิจการที่เกี่ยวเนื่องฯ เพิ่มขึ้น ซึ่งหลังจากการเก็บเกี่ยวในฤดูนี้แล้ว เกษตรกรต้องหาอาชีพทางเลือกเพื่อให้มีรายได้ โดยเมื่อวันที่ 7 ต.ค. ได้มอบนโยบายให้กับหน่วยงานในสังกัด และหน่วยงานที่เกี่ยวข้อง ในการส่งเสริมอาชีพให้กับเกษตรกร 6 ทางเลือก ได้แก่ 1. เลี้ยงสัตว์ (วัว แพะ แกะ ไก่ หมู กระบือ 2. ปลูกถั่วเขียวใช้น้ําน้อย 3. ปลูกขิง 4. หญ้าเนเปียร์ ข้าวโพด มันสําปะหลัง (เพื่อผลิตอาหารสัตว์) 5. แหนแดง และ 6. เลี้ยงจิ้งหรีด โดยจะมีผู้ว่าราชการจังหวัดเป็นผู้ขับเคลื่อน
“กระทรวงเกษตรฯ ขอเชิญชวนเกษตรกรที่สนใจเข้าร่วมโครงการ ต้องจดวิสาหกิจชุมชน 7 คนขึ้นไป และเลือกเมนูอาชีพที่สนใจ ซึ่งแต่ละอาชีพเป็นที่ต้องการของตลาดอย่างมาก เช่น จิ้งหรีด มีการส่งออกปีละกว่า 1,000 ล้านบาท นอกจากนี้ ยังลดต้นทุนอาหาร โดยการส่งเสริมปลูกพืชอาหารสัตว์ ซึ่งมอบหมายให้กรมปศุสัตว์ ดําเนินการจัดทําอาหารสัตว์ต้นทุนต่ําให้กับเกษตรกร ใช้อาหารผสมสําเร็จรูปตามอัตราส่วน TMR โดยใช้วัตถุดิบภายในพื้นที่ ขณะนี้ กรมปศุสัตว์โดย ศูนย์วิจัยอาหารสัตว์ทั่วประเทศได้เร่งคิดสูตรอาหารที่มีประสิทธิภาพและต้องมีต้นทุนไม่เกิน 4 บาท/กก.” นายประภัตร กล่าว
รัฐบาลไทย-ข่าวทำเนียบรัฐบาล-​ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 4/2563 ยกระดับคุณภาพการดำเนินงานเข้มข้น​ รวดเร็ว​ มีประสิทธิภาพ
วันพฤหัสบดีที่ 8 ตุลาคม 2563
​ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 4/2563 ยกระดับคุณภาพการดําเนินงานเข้มข้น​ รวดเร็ว​ มีประสิทธิภาพ
​ทส.​ ประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 4/2563 ยกระดับคุณภาพการดําเนินงานเข้มข้น​ รวดเร็ว​ มีประสิทธิภาพ
วันนี้​ (7​ ตุลาคม 2563) เวลา​ 16.00​ น.​นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม​ ครั้งที่​ 4/ 2563​ และมอบกรอบแนวทางในการดําเนินงานประจําปีงบประมาณ​ พ.ศ.2564
ณ​ ห้องอารีย์สัมพันธ์​ กรมส่งเสริมคุณภาพสิ่งแวดล้อม​ ​ เพื่อยกระดับคุณภาพการดําเนินงานด้านทรัพยากรธรรมชาติและสิ่งแวดล้อม​ให้มีความเข้มเข้น​ รวดเร็ว​ มีคุณภาพ​ โดยโอกาสนี้​ รมว.ทส. กล่าวขอบคุณผู้บริหาร​ ข้าราชการ​ และเจ้าหน้าที่ในสังกัดกระทรวงฯ​ ทุกท่าน​ที่ร่วมกันขับเคลื่อนให้การทํางานของกระทรวงฯ​ในรอบปีที่ผ่านมา​ ทั้งนี้​ แนวทางในการดําเนินงานที่มอบในครั้งนี้มีหลายมิติ​ สรุปสาระสําคัญดังนี้
1. การดําเนินงานโครงการในพระราชดําริ​ และโครงการที่อยู่ภายใต้พระบรมวงศานุวงศ์​ของทุกๆ​ พระองค์​ ขอให้ความสําคัญอันดับหนึ่ง​และให้ดําเนินงานอย่างเต็มกําลัง​ เพื่อประโยชน์สุขแก่ประชาชน
2. การใช้ประโยชน์จากป่าชุมชน​ การสร้างงานสร้างอาชีพ​ การพัฒนาแหล่งท่องเที่ยว​แหล่งเรียนรู้ทางธรรมชาติ​ในพื้นที่ที่อยู่ในความดูแลของกระทรวง ขอให้สร้างความรับรู้ความเข้าใจแก่ประชาชนในการเข้าถึงแหล่งท่องเที่ยวอย่างมีคุณภาพ​ โดยขอให้เข้มงวดและปฏิบัติตามกฎ กติกา​อย่างเคร่งครัด​ เพื่อรักษาทรัพยากรธรรมชาติและสิ่งแวดล้อมไว้ให้ลูกหลานในอนาคตต่อไป
3. เรื่องทรัพยากรน้ํา​ ขอให้เตรียมรับมือสถานการณ์ภัยแล้ง​ โดยให้ดําเนินการจัดหาแหล่งน้ํา​ สํารวจและขุดเจาะน้ําบาดาลในทุกๆ​ ตําบลในพื้นที่แล้งซ้ําซาก​ เพื่อให้ประชาชนมีน้ําสําหรับอุปโภคบริโภค​
4. เรื่องการลดมลพิษ​ ขอให้มีการควมคุมของเสียจากแหล่งกําเนิดมลพิษ​ทั้งขยะในครัวเรือน​ ขยะในประเทศ​ และขยะที่นําเข้าจากต่างประเทศ​ โดยมีเป้าหมายให้ประชาชนมีคุณภาพชีวิตที่ดีขึ้น
5. เรื่องงบประมาณ​ และเรื่องการจัดซื้อจัดจ้าง​ ขอให้เร่งรัดและดําเนินการอย่างรัดกุมและรอบคอบ
6. เรื่องกฎหมาย​ทั้งในส่วนของกฎหมายหลักและกฎหมายลูก​ที่เกี่ยวข้องกับหน่วยงานในสังกัดกระทรวงฯ​ ของเร่งดําเนินการให้แล้วเสร็จ
7.​ การปรับโครงสร้างภายในหน่วยงานในสังกัดกระทรวงฯ​ ขอให้เร่งดําเนินงาน​โดยให้สอดคล้องกับภารกิจและกฎหมาย​ อีกทั้งให้สร้างความเข้าใจแก่ประชาชนด้วย
8.​ เรื่องคุณธรรมจริยธรรม​ ขอให้กําหนดแนวทางในการดําเนินงานให้ชัดเจน
9.​ การแก้ไขปัญหาที่ดินทํากินและพื้นที่ทับซ้อน​ ให้หน่วยงานที่เกี่ยวรับผิดชอบเดําเนินการให้แล้วเสร็จเป็นรายจังหวัดโดยเร่งด่วนต่อไป
ทั้งนี้ การประชุมในครั้ง​มี นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ ตลอดจนรองปลัดกระทรวงฯ ผู้ตรวจราชการกระทรวงฯ หัวหน้าหน่วยงานและรองหัวหน้า​ในสังกัดกระทรวงฯ​ ร่วมประชุม​และรับมอบแนวทางในการดําเนินงานด้วย
รัฐบาลไทย-ข่าวทำเนียบรัฐบาล-ไอแบงก์ เคียงข้างคุณ ออกมาตรการรวมหนี้ ช่วยลูกค้ารายย่อย ขยายเวลาผ่อนชำระ พร้อมปรับลดอัตรากำไร
วันพฤหัสบดีที่ 8 ตุลาคม 2563
ไอแบงก์ เคียงข้างคุณ ออกมาตรการรวมหนี้ ช่วยลูกค้ารายย่อย ขยายเวลาผ่อนชําระ พร้อมปรับลดอัตรากําไร
ไอแบงก์ออกมาตรการปรับปรุงโครงสร้างหนี้สําหรับลูกหนี้รายย่อยด้วยวิธีการรวมหนี้ (Debt Consolidation) โดยปรับลดอัตรากําไรและขยายระยะเวลาผ่อนชําระ พร้อมยกเว้นค่าธรรมเนียม เพื่อช่วยเหลือลูกหนี้สินเชื่อบุคคลของธนาคาร ตามมาตรการธนาคารแห่งประเทศไทย
ธนาคารอิสลามแห่งประเทศไทย (ไอแบงก์) ออกมาตรการปรับปรุงโครงสร้างหนี้สําหรับลูกหนี้รายย่อยด้วยวิธีการรวมหนี้ (Debt Consolidation) โดยปรับลดอัตรากําไรและขยายระยะเวลาผ่อนชําระ พร้อมยกเว้นค่าธรรมเนียม เพื่อช่วยเหลือลูกหนี้สินเชื่อบุคคลของธนาคาร ตามมาตรการธนาคารแห่งประเทศไทย
มาตรการ Debt Consolidation เป็นมาตรการที่ไอแบงก์ช่วยเหลือลูกหนี้สินเชื่อบุคคลของธนาคารที่ได้รับผลกระทบจากสถานการณ์การแพร่ระบาดของ COVID-19 สงครามการค้า หรือภัยธรรมชาติ ตามมาตรการของธนาคารแห่งประเทศไทย ในการที่จะช่วยแบ่งเบาภาระค่างวดให้ลูกหนี้มีสภาพคล่องเพียงพอในการดํารงชีวิตประจําวัน โดยลูกหนี้ที่จะเข้าร่วมมาตรการต้องเป็นลูกหนี้สินเชื่อเพื่อที่อยู่อาศัยและเป็นลูกหนี้สินเชื่ออเนกประสงค์แบบไม่มีหลักประกันกับธนาคาร ที่ยังคงมีศักยภาพในการชําระหนี้ ซึ่งมาตรการนี้จะเป็นการปรับปรุงโครงสร้างหนี้ของลูกหนี้ โดยการนําสินเชื่ออเนกประสงค์แบบไม่มีหลักประกันที่มีภาระหนี้คงเหลือไม่เกินส่วนต่างของมูลค่าหลักประกันของสินเชื่อเพื่อที่อยู่อาศัย มารวมกับสินเชื่อเพื่อที่อยู่อาศัย และปรับลดอัตรากําไรสินเชื่ออเนกประสงค์จากเดิม SPRR + 12% ตลอดอายุสัญญา คิดอัตรากําไรใหม่เท่ากับ SPRR ตามประกาศธนาคาร (ปัจจุบัน SPRR = 8.00 ต่อปี) พร้อมขยายระยะเวลาผ่อนชําระออกไปไม่เกิน 5 ปี จากสัญญาคงเหลือเดิม และไม่เกินระยะเวลาคงเหลือตามสัญญาสินเชื่อเพื่อที่อยู่อาศัยของลูกหนี้ นอกจากนี้ลูกหนี้ที่เข้าร่วมมาตรการจะได้รับการยกเว้นค่าธรรมเนียมนิติกรรมสัญญา ค่าธรรมเนียมชําระคืนเสร็จสิ้นก่อนครบกําหนดอายุสัญญา (Prepayment Fee) อีกด้วย
ลูกค้าที่สนใจสามารถติดต่อขอเข้าร่วมมาตรการได้ที่ ไอแบงก์ ทุกสาขาใกล้บ้านทั่วประเทศ ตั้งแต่วันนี้ – 31 ธันวาคม 2564 หรือสอบถามข้อมูลเพิ่มเติม โทร. ibank Call Center 1302
รัฐบาลไทย-ข่าวทำเนียบรัฐบาล-กรมบัญชีกลางเพิ่มวงเงินในบัตรสวัสดิการแห่งรัฐ 500 บาท (ต.ค.-ธ.ค. 63) เพื่อช่วยเหลือค่าใช้จ่ายสินค้าอุปโภคบริโภคให้แก่ผู้มีรายได้น้อย
วันพฤหัสบดีที่ 8 ตุลาคม 2563
กรมบัญชีกลางเพิ่มวงเงินในบัตรสวัสดิการแห่งรัฐ 500 บาท (ต.ค.-ธ.ค. 63) เพื่อช่วยเหลือค่าใช้จ่ายสินค้าอุปโภคบริโภคให้แก่ผู้มีรายได้น้อย
ครม.มติเห็นชอบมาตรการรักษาระดับการบริโภคภายในประเทศ ตามโครงการเพิ่มกําลังซื้อให้แก่ผู้มีบัตรสวัสดิการแห่งรัฐ โดยเพิ่มวงเงินค่าซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรมให้แก่ผู้ถือบัตรสวัสดิการแห่งรัฐ 14 ล้านคน
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า คณะรัฐมนตรีมีมติเห็นชอบมาตรการรักษาระดับการบริโภคภายในประเทศ ตามโครงการเพิ่มกําลังซื้อให้แก่ผู้มีบัตรสวัสดิการแห่งรัฐ โดยเพิ่มวงเงินค่าซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรมให้แก่ผู้ถือบัตรสวัสดิการแห่งรัฐ 14 ล้านคน จํานวน 500 บาท/คน/เดือน เป็นระยะเวลา 3 เดือน ตั้งแต่เดือนตุลาคมถึงธันวาคม 2563 โดยผู้ถือบัตรสวัสดิการแห่งรัฐที่มีรายได้ไม่เกิน 30,000 บาท/ปี จะได้รับ (300+500) รวมเป็น 800 บาท/เดือน และผู้ถือบัตรสวัสดิการแห่งรัฐที่มีรายได้เกิน 30,000 บาท/ปี จะได้รับ (200+500) รวมเป็น 700 บาท/เดือน
“สําหรับเดือนตุลาคม ผู้มีสิทธิจะได้รับวงเงินเพิ่มเติม จํานวน 500 บาท ในวันที่ 8 ตุลาคม 2563 และในเดือนพฤศจิกายนและธันวาคม จะได้รับวงเงินเพิ่มเติมในวันที่ 1 ของเดือน และขอย้ําว่า วงเงินที่ได้รับ ไม่สามารถกดเป็นเงินสดได้ การใช้จ่ายดังกล่าวสามารถนําไปใช้ที่ร้านธงฟ้าประชารัฐที่รับชําระค่าสินค้าอุปโภคบริโภคผ่านเครื่องรับชําระเงินอิเล็กทรอนิกส์ (EDC) หรือร้านค้าที่รับชําระเงินผ่านแอพฯ ถุงเงินประชารัฐ หากมีข้อสงสัย สอบถามเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงกลาโหม ลงพื้นที่ 3 จังหวัดชายแดนใต้ ร่วมขับเคลื่อนกระตุ้นเศรษฐกิจ สร้างรายได้ หมุนเวียนอย่างยั่งยืน
วันพฤหัสบดีที่ 8 ตุลาคม 2563
รัฐมนตรีช่วยว่าการกระทรวงกลาโหม ลงพื้นที่ 3 จังหวัดชายแดนใต้ ร่วมขับเคลื่อนกระตุ้นเศรษฐกิจ สร้างรายได้ หมุนเวียนอย่างยั่งยืน
พล.อ.ชัยชาญ ช้างมงคล รัฐมนตรีช่วยว่าการกระทรวงกลาโหม หัวหน้าผู้แทนพิเศษของรัฐบาล เดินทางไปปฏิบัติราชการในพื้นที่จังหวัดชายแดนภาคใต้
โดยในช่วงเช้า ได้เป็นประธานการประชุมผู้แทนพิเศษของรัฐบาล ครั้งที่ ๑๑/๒๕๖๓ ณ ห้องประชุม วิรรธน์ ปฐมภาคย์ บก.พล.ร.ด๕ ค่ายสมเด็จพระสุริโยทัย อ.หนองจิก จ.ปัตตานี ร่วมกับผู้ว่าราชการจังหวัด ปัตตานี, ยะลา, นราธิวาส และคณะกรรมการโครงการขับเคลื่อนไทยไปด้วยกันของ ๓ จังหวัดขายแดนภาคใต้ เพื่อรับทราบแผนงานแนวทางการดําเนินการตามโครงการของคณะกรรมการฯ แต่ละจังหวัดที่จะช่วยกันแก้ไขปัญหาและอุปสรรคต่างๆให้สามารถขับเคลื่อนไปได้ตามเป้าหมายและกรอบวงเงินงบประมาณปี ๒๕๖๔ ที่กําหนดไว้อย่างมีประสิทธิภาพ ซึ่งประชาชนในพื้นที่จะได้รับประโยชน์สูงสุด
ช่วงบ่ายได้เดินทางไปเยี่ยมชมโครงการพัฒนาและส่งเสริมการเพาะเลี้ยงปูทะเลให้เป็นสัตว์น้ําเศรษฐกิชนิดใหม่ ร่วมกับการอนุรักษ์และฟื้นฟูบําชายเลน เพื่อสร้างจังหวัดชายแดนภาคใต้สู่เมืองปูทะเลโลก ที่ ต.บางปู อ.ยะหริ่ง จ.ปัตตานี ซึ่งหน่วยงานภาครัฐ ๓ หน่วยงาน (ศอ.บต. ม.สงขลานคริทร์, กรมทรัพยากรทางทะเลและชายฝั่ง) ได้บูรณาการ ร่วมกันในการส่งเสริมสนับสนุนให้ประชาชนพัฒนาการเพาะเลี้ยงปูทะเลอย่างครบวงจรในพื้นที่ชายฝั่งทะเลของจังหวัดชายแดนภาคใต้ ร่วมกับการฟื้นฟูและใช้ประโยชน์จากฟื้นที่ป่าชายเลนอย่างเหมาะสม เพื่อให้เป็นสัตว์น้ําเศรษฐกิจชนิดใหม่ที่จะสร้างรายได้ให้แก่เกษตรชาวประมงและผู้ประกอบการในอนาคต อันสอดคล้องกับกรอบยุทธศาสตร์ ๒๐ ปี (๘ ตค.๖๓)
รัฐบาลไทย-ข่าวทำเนียบรัฐบาล-สำนักงานสลากฯ เตือนการซื้อ-ขาย สลากผ่านสื่อสังคมออนไลน์ ตัวแทนที่นำไปขายต่อจะถูกยกเลิกสัญญา และผู้ซื้ออาจไม่ได้รับสลากที่ตนสั่งซื้อ
วันพฤหัสบดีที่ 8 ตุลาคม 2563
สํานักงานสลากฯ เตือนการซื้อ-ขาย สลากผ่านสื่อสังคมออนไลน์ ตัวแทนที่นําไปขายต่อจะถูกยกเลิกสัญญา และผู้ซื้ออาจไม่ได้รับสลากที่ตนสั่งซื้อ
ต่อกรณีที่มีการใช้สื่อสังคมออนไลน์ เป็นช่องทางในการขายสลากกินแบ่งรัฐบาล โดยมีการลงรูปภาพและข้อความเชิญชวนให้มีการซื้อขายสลากกินแบ่งรัฐบาลจํานวนมาก นั้น
วันนี้ (8 ตุลาคม 2563) ที่สํานักงานสลากกินแบ่งรัฐบาล พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล เปิดเผยต่อผู้สื่อข่าวถึงกรณีดังกล่าวว่า การที่ตัวแทนจําหน่ายสลากฯ หรือผู้ที่ทํารายการซื้อจองล่วงหน้าฯ ได้ นําสลากที่ได้รับจากสํานักงานสลากกินแบ่งรัฐบาล ไปขายต่อ เป็นการกระทําที่ผิดเงื่อนไขและหลักเกณฑ์ตามที่กําหนดไว้ในสัญญาการรับสลากไปจําหน่าย ที่กําหนดให้ ผู้ขายมีหน้าที่ต้องไปขายด้วยตนเองทุกงวดตลอดอายุสัญญา และต้องขายในลักษณะขายปลีกให้แก่ผู้บริโภคโดยตรงเท่านั้น ห้ามนําไปขายส่งหรือขายให้แก่ผู้ที่ซื้อสลากเพื่อนําไปขายต่อเป็นอันขาด หากตรวจพบว่าไม่ได้ขายด้วยตนเองจะถือว่าผิดสัญญา และสํานักงานฯ จะบอกเลิกสัญญา รวมถึงยกเลิกสิทธิการลงทะเบียน กรณีเป็นผู้ซื้อจองล่วงหน้าฯ ซึ่งขณะนี้ สํานักงานฯ อยู่ระหว่างการดําเนินการตรวจสอบ และผู้ที่จําหน่ายสลากเกินราคา มีความผิดตามกฎหมาย ระวางโทษปรับไม่เกินหนึ่งหมื่นบาท
ผู้อํานวยการสํานักงานสลากกินแบ่งรัฐบาล กล่าวต่อไปอีกว่า ในส่วนของผู้ซื้อสลากนั้น ขอให้ระมัดระวังในการซื้อสลากผ่านระบบการจําหน่ายผ่านสื่อสังคมออนไลน์ ทั้งนี้ หากผู้ซื้อยังไม่ได้รับใบสลากมาไว้ในครอบครอง เมื่อถูกรางวัล ท่านอาจไม่สามารถนําสลากขอรับเงินรางวัลได้
รัฐบาลไทย-ข่าวทำเนียบรัฐบาล-​วันหยุด เราไม่หยุด​ วราวุธ รมว.ทส. ลงพื้นที่ป่าสงวนแห่งชาติ​ ป่าดงดิบกะลา ป่าภูสิงห์ และป่าดงสีชมพู (หินสามวาฬ) จ.​บึงกาฬ
วันพฤหัสบดีที่ 8 ตุลาคม 2563
​วันหยุด เราไม่หยุด​ วราวุธ รมว.ทส. ลงพื้นที่ป่าสงวนแห่งชาติ​ ป่าดงดิบกะลา ป่าภูสิงห์ และป่าดงสีชมพู (หินสามวาฬ) จ.​บึงกาฬ
​วันหยุด เราไม่หยุด​ วราวุธ รมว.ทส. ลงพื้นที่ป่าสงวนแห่งชาติ​ ป่าดงดิบกะลา ป่าภูสิงห์ และป่าดงสีชมพู (หินสามวาฬ) จ.​บึงกาฬ
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย​ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารกระทรวงฯ ลงพื้นที่ป่าสงวนแห่งชาติ​ ป่าดงดิบกะลา ป่าภูสิงห์​ และป่าดงสีชมพู (หินสามวาฬ) เพื่อตรวจติดตามการดําเนินงานของเจ้าหน้าที่ และมอบแนวทางการดําเนินงานในการป้องกัน ดูแลรักษา ทรัพยากรธรรมชาติและสิ่งแวดล้อม​ พร้อมให้ขวัญกําลังใจเจ้าหน้าที่ในการปฏิบัติงานโครงการพัฒนาแหล่งท่องเที่ยวเชิงนิเวศ หินสามวาฬ และเจ้าหน้าที่ที่ปฏิบัติงานในพื้นที่​ จังหวัดบึงกาฬ เมื่อวันที่ 3 ตุลาคม 2563
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิงแวดล้อม (รมว.ทส.) กล่าวว่า​ หัวใจสําคัญของการท่องเที่ยวคือการอนุรักษ์ ดังนั้น​ ในการรองรับนักท่องเที่ยวจะต้องมีการบูรณาการระหว่างเจ้าหน้าที่ และชุมชนในพื้นที่​ เพื่อสร้างความรู้​ ความเข้าใจ​ และความร่วมมือในการปกป้อง ดูแล​ รักษาทรัพยากรธรรมชาติที่มีความมหัศจรรย์ให้คงอยู่อย่างสมบูรณ์ รมว.ทส.​ กล่าวต่อไปว่า​ หากมีใครเข้าไปท่องเที่ยวแล้ว ทําให้ทรัพยากรธรรมชาติที่มีความมหัศจรรย์นี้​ เกิดความเสียหาย จะดําเนินการสั่งปิดแหล่งท่องเที่ยว เพราะจากนี้ไปคนไทยต้องรู้จักการเรียนรู้ ควบคู่กับการอนุรักษ์ เพื่อร่วมกันรักษาทรัพยากรธรรมชาติและสิ่งแวดล้อม​ของประเทศให้คงอยู่ในสภาพที่สมบูรณ์​และยั่งยืน​ ส่งต่อให้คนรุ่นหลัง ​ให้ลูกหลานของเราในอนาคตสืบไป
รัฐบาลไทย-ข่าวทำเนียบรัฐบาล-ประชุมและตรวจติดตามความก้าวหน้าในการดำเนินงานโครงการร่วมพัฒนาพื้นที่กองบัญชาการตำรวจตระเวนชายแดน
วันพฤหัสบดีที่ 8 ตุลาคม 2563
ประชุมและตรวจติดตามความก้าวหน้าในการดําเนินงานโครงการร่วมพัฒนาพื้นที่กองบัญชาการตํารวจตระเวนชายแดน
ระพีภัทร์ เป็นประธานการประชุมและตรวจติดตามความก้าวหน้าในการดําเนินงานโครงการร่วมพัฒนาพื้นที่กองบัญชาการตํารวจตระเวนชายแดน เพื่อดําเนินงานตาม "ปรัชญาของเศรษฐกิจพอเพียง"
นายทองเปลว กองจันทร์ ปลัดกระทรวงเกษตรและสหกรณ์ มอบหมายให้ นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เป็นประธานการประชุมและตรวจติดตามความก้าวหน้าในการ ดําเนินงานโครงการร่วมพัฒนาพื้นที่กองบัญชาการตํารวจตระเวนชายแดน เพื่อดําเนินงานตาม "ปรัชญาของเศรษฐกิจพอเพียง" ณ ค่ายนเรศวร อ.ชะอํา จ.เพชรบุรี
ทั้งนี้รองปลัดกระทรวงเกษตรและสหกรณ์ ได้ลงพื้นที่ติดตามความก้าวหน้าในแปลงสาธิตการเกษตร และร่วมปลูกต้นไม้ประจําจังหวัดเพชรบุรี (ต้นหว้า) โดยมี ผู้บังคับการสนับสนุนทางอากาศกองบัญชาการตํารวจตระเวนชายแดน และหัวหน้าส่วนราชการในสังกัดกระทรวงเกษตรและสหกรณ์ จังหวัดเพชรบุรี ร่วมประชุม และลงพื้นที่ติดตามงานนโยบายกระทรวงเกษตรและสหกรณ์ (ในวันที่ 7 ต.ค. 2563)
รัฐบาลไทย-ข่าวทำเนียบรัฐบาล-หนุนเกษตรกรปลูกพืชแหนแดง
วันพฤหัสบดีที่ 8 ตุลาคม 2563
หนุนเกษตรกรปลูกพืชแหนแดง
‘รมช.ประภัตร’ หนุนเกษตรกรปลูกพืชแหนแดง ลดต้นทุนผลิตอาหารสัตว์
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวว่า ปัจจุบันการเลี้ยงสัตว์ของเกษตรกรไทยยังคงประสบปัญหาด้านราคาวัตถุดิบอาหารที่มีราคาสูง ส่งผลกระทบต่อเกษตรกรรายย่อย ดังนั้น นโยบายการส่งเสริมอาชีพเลี้ยงสัตว์ ในโครงการภายใต้บันทึกความเข้าใจ (MOU) โครงการสนับสนุนสินเชื่อเพื่อการส่งเสริมการเลี้ยงสัตว์ และกิจการที่เกี่ยวเนื่องฯ จึงมุ่งหาอาชีพให้กับเกษตรกรได้สร้างรายได้ ซึ่งการปลูกพืชอาหารสัตว์ อาทิ แหนแดง ข้าวโพดเลี้ยงสัตว์ หญ้าเนเปียร์ ถือเป็นอาชีพทางเลือกที่เป็นทางออกให้กับเกษตรกร ซึ่งแหนแดง เป็นพืชที่ใช้เวลาปลูกระยะสั้นเติบโตเร็ว 15-30 วัน สามารถขายได้ เป็นที่ต้องการของตลาด โปรตีนสูง และมีไนโตรเจนสูงถึง 5 % ในขณะที่ปุ๋ยพืชสดตระกูลถั่วมีธาตุอาหารไนโตรเจนประมาณ 2.5 - 3 % ขณะที่ราคาอาหารสัตว์ท้องตลาดราคา 12 บาท/กก. แต่หากเป็นอาหารที่ผสมเองราคา 4 บาท/กก. เป็นการลดต้นทุนการผลิตให้กับเกษตรกร
สําหรับแหนแดง เป็นเฟิร์นชนิดหนึ่งที่มีขนาดเล็ก พบอยู่ตามบริเวณน้ํานิ่ง เช่น บ่อ หรือคูน้ํา สําหรับแหนแดงพันธุ์กรมวิชาการเกษตรให้ผลผลิตสูงกว่าพันธุ์พื้นเมืองถึง 10 เท่า เมื่อเจริญเติบโตเต็มที่บนผิวน้ําในนาข้าว 1 ไร่ จะให้ผลผลิตสดถึง 3 ตัน (150 กิโลกรัมแห้ง) ซึ่งเป็นปริมาณไนโตเจนได้ประมาณ 6 - 7 กิโลกรัม ประโยชน์คือ ทดแทนหรือลดการใช้ปุ๋ยเคมีไนโตรเจน เพิ่มอินทรีย์วัตถุให้แก่ดิน ใช้เป็นปุ๋นอินทรีย์สําหรับพืชผัก และไม้ผล ช่วยเพิ่มประสิทธิภาพการใช้ปุ๋ยเคมี ใช้เป็นแหล่งโปรตีนสําหรับเลี้ยงสัตว์ และมีต้นทุนต่ํา
รัฐบาลไทย-ข่าวทำเนียบรัฐบาล-​รมว.ทส. 'วราวุธ'​ ลงพื้นที่ถ้ำนาคา​เตรียมความพร้อมเปิดรับนักท่องเที่ยว​ 5 ตุลาคม​นี้​ ย้ำ​ หากพบความเสียหายอีกจะดำเนินการปิดทันที
วันพฤหัสบดีที่ 8 ตุลาคม 2563
​รมว.ทส. 'วราวุธ'​ ลงพื้นที่ถ้ํานาคา​เตรียมความพร้อมเปิดรับนักท่องเที่ยว​ 5 ตุลาคม​นี้​ ย้ํา​ หากพบความเสียหายอีกจะดําเนินการปิดทันที
​รมว.ทส. 'วราวุธ'​ ลงพื้นที่ถ้ํานาคา​เตรียมความพร้อมเปิดรับนักท่องเที่ยว​ 5 ตุลาคม​นี้​ ย้ํา​ หากพบความเสียหายอีกจะดําเนินการปิดทันที
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหาร ทส. ลงพื้นที่ตรวจติดตามการดําเนินงานเตรียมความพร้อมการนํานักท่องเที่ยวเข้าชมบริเวณถ้ํานาคา พร้อมให้แนวทางในการป้องกัน ดูแลรักษาทรัพยากรธรรมชาติและสิ่งแวดล้อมบริเวณถ้ํานาคา เมื่อวันที่ 3 ตุลาคม 2563
นายวราวุธ ศิลปอาชา รมว.ทส.​ เปิดเผยว่า กระทรวงทรัพยากรธรรมชาติและสิ่งแวดล้อม​ โดยกรมอุทยานแห่งชาติ​ สัตว์ป่า​ และพันธุ์พืช​ จะเปิดให้นักท่องเที่ยวและประชาชน​ เข้าชมถ้ํานาคาได้ตั้งแต่วันที่ 5 ตุลาคม 2563 เป็นต้นไป โดยกําหนดให้เข้าชมได้ไม่เกินวันละ 350 คน ซึ่งจะแบ่งการเข้าชมออกเป็นรอบ​ๆ​​ละ10 คน โดยมัคคุเทศก์จะต้องเป็นผู้รับผิดชอบดูแลนักท่องเที่ยว ไม่ให้​ทําลาย​ หรือทําให้ทรัพยากรธรรมชาติและสิ่งแวดล้อมบริเวณถ้ํานาคาและบริเวณพื้นที่​โดยรอบเกิดความเสียหาย​ ทั้งนี้​ ถ้าหากฝ่าฝืน​ทําให้ทรัพยากรธรรมชาติในพื้นที่ดังกล่าวเสียหาย​ ตนจะมอบหมายให้หน่วยงานที่รับผิดชอบดําเนินการปิดทันที​ เพื่อวางมาตรการในการอนุรักษ์​ ฟื้นฟู​ ดูแล​ รักษา​ต่อไป
รัฐบาลไทย-ข่าวทำเนียบรัฐบาล-​ทส.​ ร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 2/2563
วันพฤหัสบดีที่ 8 ตุลาคม 2563
​ทส.​ ร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 2/2563
​ทส.​ ร่วมประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 2/2563
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 2/2563 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ทําหน้าที่รองประธานกรรมการคนที่ 1 ผู้แทนรัฐมนตรีว่าการกระทรวงการต่างประเทศ ทําหน้าที่รองประธานกรรมการคนที่ 2 นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ทําหน้าที่กรรมการ​ และเลขานุการ ดร. รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม พร้อมด้วยนายเกียรติชาติ ไมตรีวงษ์ ผู้อํานวยการองค์การบริหารจัดการก๊าซเรือนกระจก ทําหน้าที่กรรมการและผู้ช่วยเลขานุการ ตลอดจนกรรมการผู้ทรงคุณวุฒิและหน่วยงานที่เกี่ยวข้องเข้าร่วมการประชุม เมื่อวันที่ 5 ตุลาคม 2563 ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม​ โดยที่ประชุมได้มีมติการประชุมที่สําคัญ จํานวน 4 เรื่อง ได้แก่
1. เห็นชอบ (ร่าง) แผนแม่บทรองรับการเปลี่ยนแปลงสภาพภูมิอากาศ พ.ศ. 2558 – 2593 (ฉบับปรับปรุง
พ.ศ. 2563) โดยมีแนวทาง 3 ด้าน ได้แก่ (1) การปรับตัวต่อการเปลี่ยนแปลงสภาพภูมิอากาศ (2) การลดก๊าซเรือนกระจกและส่งเสริมการเติบโตที่ปล่อยคาร์บอนต่ํา และ (3) การเพิ่มประสิทธิภาพการบริหารจัดการการเปลี่ยนแปลงสภาพภูมิอากาศ
2. เห็นชอบ (ร่าง) รายงานความก้าวหน้ารายสองปี ฉบับที่ 3 (Draft Third Biennial Update Report) และให้จัดส่งรายงานดังกล่าวให้สํานักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (UNFCCC) ต่อไป โดยผลการลดก๊าซเรือนกระจกจากมาตรการภาคพลังงาน ปี พ.ศ. 2561 จํานวนทั้งสิ้น 57.84 ล้านตันคาร์บอนไดออกไซด์เทียบเท่า คิดเป็นร้อยละ 15.76 ซึ่งเป็นไปตามเป้าหมายของ NAMAs
3. เห็นชอบเอกสารถ้อยแถลงเพื่อการดําเนินงาน (Statement of Undertaking : SoU) ภายใต้ข้อริเริ่ม Nitric Acid Climate Action Group (NACAG) Initiative และให้นําเสนอคณะรัฐมนตรีให้ความเห็นชอบต่อไป ทั้งนี้ เห็นชอบให้ รมว.ทส. หรือผู้แทนที่ได้รับมอบหมายเป็นผู้แทนประเทศไทย ลงนามในเอกสารถ้อยแถลงเพื่อการดําเนินงาน (Statement of Undertaking: SoU) ดังกล่าว
4. เห็นชอบให้มีการแต่งตั้งคณะอนุกรรมการเฉพาะกิจการจัดการประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย (Thailand Climate Action Conference) เพื่อเตรียมการจัดการประชุมภาคีการขับเคลื่อนการปฏิบัติงานด้านการเปลี่ยนแปลงสภาพภูมิอากาศของไทย (Thailand Climate Action Conference) โดยกระทรวงทรัพยากรธรรมชาติและสิ่งแวดล้อม ริเริ่มให้มีการจัดประชุมขึ้นในปี พ.ศ. 2564 เพื่อเป็นการเสริมสร้างความเข้าใจ ความตระหนักรู้ถึงเหตุผลและความสําคัญของกรอบอนุสัญญา UNFCCC และความตกลงปารีส
รัฐบาลไทย-ข่าวทำเนียบรัฐบาล-รมช.ประภัตร ติดตามความคืบหน้าแก่งน้ำต้อน
วันพฤหัสบดีที่ 8 ตุลาคม 2563
รมช.ประภัตร ติดตามความคืบหน้าแก่งน้ําต้อน
รมช.ประภัตร ติดตามความคืบหน้าแก่งน้ําต้อน เป็นแหล่งรองรับน้ําและเก็บกักน้ํา แก้ปัญหาขาดแคลนน้ํา
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังรับฟังบรรยายสรุปและรับฟังปัญหาความเดือดร้อนของเกษตรกรและประชาชนแก่งน้ําต้อน ในโอกาสติดตามการดําเนินงานการขับเคลื่อนไทยไปด้วยกันจังหวัดขอนแก่น พร้อมด้วย นายสมศักดิ์ จังตระกุล ผู้ว่าราชการจังหวัดขอนแก่น คณะผู้บริหารกระทรวงเกษตรและสหกรณ์ ณ บึงแก่งน้ําต้อน บ้านสะอาด ต.เมืองเก่า อ.เมือง จ.ขอนแก่น ว่า โครงการพัฒนาแก่งน้ําต้อนเป็นโครงการแก้มลิงขนาดใหญ่ และเป็นหนึ่งในโครงการพัฒนาแก้มลิงสองฝั่งลําน้ําชี จากทั้งหมด 34 โครงการ ที่กรมชลประทานได้ดําเนินการตามแนวพระราชดําริ ตั้งแต่ปี 2539 มีพื้นที่หนอง 6,196 ไร่ สภาพปัจจุบันตื้นเขิน ในช่วงฤดูน้ําหลากเกิดน้ําท่วมขัง พื้นที่ลุ่มต่ําบริเวณรอบหนองไม่สามารถเก็บกักน้ําไว้ใช้ในฤดูแล้งเนื่องจากไม่มีอาคารบังคับน้ํา จึงทําให้ราษฎร 33,877 คน พื้นที่เกษตรโดยรอบกว่า 35,000 ไร่ ขาดแคลนน้ําเพื่ออุปโภค-บริโภค และการเกษตร
ทั้งนี้ กระทรวงเกษตรและสหกรณ์ โดย กรมชลประทานได้ดําเนินการพัฒนาแก่งน้ําต้อนมาตั้งแต่ปี 2543 และในปี 2561-2562 ได้รับงบประมาณในการศึกษาความเหมาะสมเบื้องต้น การสํารวจขอบเขตโครงการ รวมถึงการออกแบบโครงการแก้มลิงแก่งน้ําต้อนระยะที่ 1 ความก้าวหน้าปัจจุบันอยู่ระหว่างการจัดทําเอกสารรายละเอียดเพื่อเตรียมการดําเนินการจัดซื้อจัดจ้างในปีงบประมาณ 2564 โดยมีแนวทางในการขุดลอกพื้นที่บึงแก่งน้ําต้อนพร้อมปรับปรุงคันดินโดยรอบ 6,196 ไร่ หากโครงการแล้วเสร็จ จะทําให้เกิดประโยชน์โดยเพิ่มปริมาณเก็บกักน้ําจากเดิม 7.431 ล้าน ลบ.ม. เป็น 35.02 ล้าน ลบ.ม. รวมทั้งเพิ่มพื้นที่ชลประทานใน 7 ตําบล 3 อําเภอ ประมาณ 35,000 ไร่ เป็นแหล่งรองรับน้ําและเก็บกักน้ําที่สําคัญของลําน้ําชี เพื่อช่วยลดปัญหาน้ําท่วมและปัญหาการขาดแคลนน้ําอุปโภคบริโภคของราษฎร ทั้งยังเก็บกักน้ําไว้สําหรับสนับสนุนการเพาะปลูกในพื้นที่การเกษตร เพื่อยกระดับคุณภาพชีวิตของราษฎรในพื้นที่ให้ดีขึ้น หากได้รับการพัฒนาจะบรรจุน้ําได้อย่างเต็มศักยภาพ ตลอดจนบูรณาการร่วมกับท้องถิ่นในการพัฒนาให้เป็นแหล่งท่องเที่ยวที่สําคัญในอนาคต
นายประภัตร กล่าวเพิ่มเติมว่า โครงการแก้มลิงแก่งน้ําต้อน มีแผนพัฒนาแก้มลิงแก่งน้ําต้อนพร้อมอาคารประกอบ(ระยะที่ 1) ปี 2564-2567 แผนงานก่อสร้าง 4 ปี งบประมาณ 750 ล้านบาท ซึ่งจากผลการดําเนินงานที่ผ่านมา ปี 2524-2560 รวมพื้นที่ชลประทาน 5,130 ไร่ ปริมาตรเก็บกักเพิ่มขึ้น 2.431 ล้าน ลบ.ม. พื้นที่ขุดลอก 566.50 ไร่ งบประมาณ 90.05 ล้านบาท อย่างไรก็ตาม ได้รับฟังรายงานและติดตามความคืบหน้าแล้วจะนําไปหารือกับกรมชลประทาน เพื่อเร่งรัดการดําเนินการโดยเร็วขึ้นจาก 4 ปี เพื่อลดความเดือดร้อนของประชาชนในพื้นที่ และเพื่อประโยชน์ของเกษตรกรและประชาชน ให้มีแหล่งเก็บกักน้ําเพื่อการเกษตร และอุปโภคบริโภค ต่อไป
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-รมว.วธ.ร่วมพิธีเปิดงาน “ฉลองนวดไทย มรดกภูมิปัญญาทางวัฒนธรรม” และงานสัปดาห์วันภูมิปัญญาการแพทย์แผนไทยแห่งชาติ
วันศุกร์ที่ 30 ตุลาคม 2563
รมว.วธ.ร่วมพิธีเปิดงาน “ฉลองนวดไทย มรดกภูมิปัญญาทางวัฒนธรรม” และงานสัปดาห์วันภูมิปัญญาการแพทย์แผนไทยแห่งชาติ
รมว.วธ.ร่วมพิธีเปิดงาน “ฉลองนวดไทย มรดกภูมิปัญญาทางวัฒนธรรม” และงานสัปดาห์วันภูมิปัญญาการแพทย์แผนไทยแห่งชาติ
วันที่ ๒๙ ตุลาคม ๒๕๖๓ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมพิธีเปิดงาน “ฉลองนวดไทย มรดกภูมิปัญญาทางวัฒนธรรม” และงานสัปดาห์วันภูมิปัญญาการแพทย์แผนไทยแห่งชาติ พร้อมทั้ง กล่าวถึงบทบาทของกระทรวงวัฒนธรรมในการนําเสนอ “นวดไทย” ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติ จากองค์การยูเนสโก โดยมี พระธรรมรัตนากร เจ้าอาวาสวัดพระเชตุพนวิมลมังคลาราม เป็นประธานฝ่ายสงฆ์ และมีนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานฝ่ายฆราวาส ซึ่งวัดพระเชตุพนวิมลมังคลาราม ราชวรมหาวิหาร ร่วมกับ กรมการแพทย์แผนไทยและการแพทย์ทางเลือก กระทรวงสาธารณสุข กรมส่งเสริมวัฒนธรรม กระทรวงวัฒนธรรม มูลนิธิทุนพระพุทธยอดฟ้า ในพระบรมราชูปถัมภ์ โรงเรียนแพทย์แผนโบราณวัดพระเชตุพน มูลนิธิสิริวัฒนภักดี และภาคีเครือข่ายด้านการนวดไทย จัดงาน “ฉลองนวดไทยมรดกภูมิปัญญาทางวัฒนธรรมและงานสัปดาห์วันภูมิปัญญาการแพทย์แผนไทยแห่งชาติ” เพื่อเฉลิมฉลองในวาระที่องค์การศึกษา วิทยาศาสตร์ และวัฒนธรรม แห่งสหประชาชาติ (UNESCO) ได้ประกาศรับรองขึ้นทะเบียนนวดไทยเป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ ที่เมืองโปโกตา ณ สาธารณรัฐโคลอมเบีย เมื่อวันที่ ๑๒ ธันวาคม ๒๕๖๒ ที่ผ่านมา โดยจัดกิจกรรมระหว่างวันที่ ๒๙ ต.ค. - ๒ พ.ย. ๒๕๖๓ ณ วัดพระเชตุพนวิมลมังคลาราม ราชวรมหาวิหาร
รัฐบาลไทย-ข่าวทำเนียบรัฐบาล-สภา สบช. เห็นชอบเปิด 2 หลักสูตรปริญญาโทการพยาบาล รองรับสังคมปัจจุบันและอนาคต
วันศุกร์ที่ 30 ตุลาคม 2563
สภา สบช. เห็นชอบเปิด 2 หลักสูตรปริญญาโทการพยาบาล รองรับสังคมปัจจุบันและอนาคต
ภาสถาบันพระบรมราชชนก มีมติเห็นชอบเปิด 2 หลักสูตรพยาบาลศาสตร์มหาบัณฑิต ด้านการพยาบาลผู้ใหญ่ผู้สูงอายุ และเวชปฏิบัติชุมชน เพื่อพัฒนาศักยภาพบุคลากรด้านการพยาบาลขั้นสูง ตอบโจทย์ความต้องการบริการด้านการแพทย์และสาธารณสุขของสังคมปัจจุบันและอนาคต
สภาสถาบันพระบรมราชชนก มีมติเห็นชอบเปิด 2 หลักสูตรพยาบาลศาสตร์มหาบัณฑิต ด้านการพยาบาลผู้ใหญ่ผู้สูงอายุ และเวชปฏิบัติชุมชน เพื่อพัฒนาศักยภาพบุคลากรด้านการพยาบาลขั้นสูง ตอบโจทย์ความต้องการบริการด้านการแพทย์และสาธารณสุขของสังคมปัจจุบันและอนาคต
วันนี้ (30 ตุลาคม 2563) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ในฐานะนายกสภาสถาบันพระบรมราชชนก เป็นประธานการประชุมสภาสถาบันพระบรมราชชนก ครั้งที่ 7/2563 ให้สัมภาษณ์ว่า ประเทศไทยได้กําลังเข้าสู่สังคมสูงอายุสมบูรณ์แบบ (Completed Aged Society) มีความต้องการบริการด้านสุขภาพสําหรับผู้สูงอายุเพิ่มขึ้น และนโยบายในการพัฒนาระบบบริการสุขภาพปฐมภูมิ ประชาชนได้รับการดูแลสุขภาพแบบองค์รวม ใกล้บ้าน สอดคล้องกับการสํารวจของคณะพยาบาลศาสตร์ วิทยาลัยพยาบาลบรมราชชนนี สถาบันพระบรมราชชนก ที่พบว่าบุคลากรและหน่วยงานด้านสุขภาพ ต้องการศึกษาพัฒนาความรู้ด้านการพยาบาลขั้นสูง ในการดูแลผู้สูงอายุและส่งเสริมสุขภาพเชิงรุกในชุมชน ดังนั้นที่ประชุมสภาสถาบันพระบรมราชชนกมีมติเห็นชอบให้เปิดหลักสูตรพยาบาลศาสตร์มหาบัณฑิต 2 หลักสูตรแรก คือด้านการพยาบาลผู้ใหญ่และผู้สูงอายุ และหลักสูตรเวชปฏิบัติชุมชน เพื่อดูแลครอบคลุมทุกระยะของการเจ็บป่วย รองรับความต้องการบริการด้านการแพทย์และสาธารณสุขของสังคมปัจจุบันและอนาคต รวมถึงเป็นการตอบโจทย์ยุทธศาสตร์ 20 ปีของกระทรวงสาธารณสุข ที่ต้องการเพิ่มศักยภาพและพัฒนาระบบบริการสุขภาพชุมชน ป้องกันการเจ็บป่วยด้วยโรคเรื้อรัง โรคระบาด และภาวะฉุกเฉินในทุกช่วงอายุ ซึ่งต้องอาศัยความรู้ ทักษะ และประสบการณ์ของทีมบุคลาการทางการแพทย์ และพยาบาลวิชาชีพ
นายแพทย์เกียรติภูมิกล่าวต่อว่า สถาบันพระบรมราชชนก ได้เปิดหลักสูตรระดับปริญญาโทหลักสูตรแรก คือสาธารณสุขศาสตรมหาบัณทิตที่วิทยาลัยสาธารณสุขสิรินทร จังหวัดขอนแก่น จะเปิดภาคการศึกษาในวันที่ 28 พฤศจิกายน 2563 และที่ประชุมสภาวิชาการ ครั้งที่ 9/2563 เมื่อวันที่ 23 กันยายน 2563 ได้เห็นชอบให้เปิดหลักสูตรพยาบาลศาสตรมหาบัณฑิต 2 สาขา โดยสาขาวิชาการพยาบาลผู้ใหญ่และผู้สูงอายุจะเปิดสอน ณ วิทยาลัยพยาบาลบรมราชชนนี กรุงเทพ, วิทยาลัยพยาบาลบรมราชชนนี พุทธชินราช จ.พิษณุโลก และวิทยาลัยพยาบาลบรมราชชนนี สงขลา เริ่มในปีการศึกษา 2564 ส่วนสาขาการพยาบาลเวชปฏิบัติชุมชน เปิดสอน ณ วิทยาลัยพยาบาลบรมราชชนนี ขอนแก่น เปิดหลักสูตรในปีการศึกษา 2564 และวิทยาลัยพยาบาลบรมราชชนนี กรุงเทพ เปิดหลักสูตรในปีการศึกษา 2565 ซึ่งผู้เรียนสามารถนําความรู้ที่ได้จากการศึกษามาต่อยอด เพิ่มโอกาสในอาชีพด้านการพยาบาลขั้นสูง ทั้งในภาครัฐ เอกชน เช่น เป็นอาจารย์พยาบาล ผู้เชี่ยวชาญ นักวิจัย ผู้ประกอบการด้านสุขภาพหรือประกอบอาชีพอิสระ
************************** 30 ตุลาคม 2563
รัฐบาลไทย-ข่าวทำเนียบรัฐบาล-วธ.ร่วมกับม.เทคโนโลยีราชมงคลกรุงเทพ เปิดงานลอยกระทงวิถีใหม่ ผสานนวัตกรรมและประเพณี พร้อมโชว์ลอยกระทง 5 ภาค และลอยโคมวิถีใหม่
วันศุกร์ที่ 30 ตุลาคม 2563
วธ.ร่วมกับม.เทคโนโลยีราชมงคลกรุงเทพ เปิดงานลอยกระทงวิถีใหม่ ผสานนวัตกรรมและประเพณี พร้อมโชว์ลอยกระทง 5 ภาค และลอยโคมวิถีใหม่
วธ.ร่วมกับม.เทคโนโลยีราชมงคลกรุงเทพ เปิดงานลอยกระทงวิถีใหม่ ผสานนวัตกรรมและประเพณี พร้อมโชว์ลอยกระทง 5 ภาค และลอยโคมวิถีใหม่ โดยใช้แสงเทียนจากไฟ LED ปลัด วธ.ปลื้ม  คนรุ่นใหม่เห็นคุณค่าของวัฒนธรรมประเพณีไทยและเผยแพร่สิ่งที่ดีงามสู่เยาวชนรุ่นหลัง
ช่วงค่ําของวันที่ ๒๙ ตุลาคม ๒๕๖๓ ดร.ยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดงานลอยกระทงวิถีใหม่ ผสานนวัตกรรมและประเพณี โดยมีนายสมพร ปิยะพันธ์ รักษาราชการแทนอธิการบดีมหาวิทยาลัยเทคโนโลยีราชมงคลกรุงเทพ คณะผู้บริหารมหาวิทยาลัย นักเรียน นักศึกษา ประชาชนทั่วไปเข้าร่วม ณ บริเวณหน้าสํานักงานอธิการบดี มหาวิทยาลัยเทคโนโลยีราชมงคลกรุงเทพ ภายในงานมีการออกร้านของนักศึกษา ศิษย์เก่า สินค้าโอทอป การแสดงทางศิลปวัฒนธรรม วงโปงลางศิลป์สาธร การแสดงเส็งประทีปบูชาพระเพ็ง รอบสระน้ํา
ในโอกาสนี้ปลัดกระทรวงวัฒนธรรมได้ร่วมลอยกระทงด้วยปลัดกระทรวงวัฒนธรรม กล่าวว่า มีความยินดีที่ได้มาเป็นประธานในพิธีเปิดงานลอยกระทงวิถีใหม่ ผสานนวัตกรรมและประเพณี ที่ดําเนินการโดย สถาบันศิลปวัฒนธรรม มหาวิทยาลัยเทคโนโลยีราชมงคลกรุงเทพ ในวันนี้ ทางกระทรวงวัฒนธรรม (วธ.) มีภารกิจในการสืบสาน รักษา ต่อยอด วัฒนธรรมและประเพณีที่ดีงามของประเทศไทย จึงเป็นที่น่ายินดีที่มหาวิทยาลัยเทคโนโลยีราชมงคลกรุงเทพ ได้ให้ความสําคัญในการสืบสานอนุรักษ์ประเพณีที่ดีงามให้อยู่คู่กับชาวไทย เพื่อให้ประชาชนได้เห็นคุณค่าของวัฒนธรรมประเพณีไทยและเผยแพร่สิ่งที่ดีงามสู่เยาวชนรุ่นหลังสืบไป
“ขอขอบคุณทุกภาคส่วน ทั้งภาครัฐและเอกชนที่ช่วยกันจัดงานครั้งนี้ อาทิ กระทรวงวัฒนธรรมสภาอุตสาหกรรมแห่งประเทศไทย บริษัท บุญรอดบริวเวอรี่ จํากัด บริษัท ไทยเบฟเวอเรจ จํากัด (มหาชน) คณะผู้จัดงานบิ๊กเม้าเทนส์ และหน่วยงานอื่น ๆ ร่วมกันสืบสานและอนุรักษ์วัฒนธรรมประเพณีลอยกระทงของไทย นอกจากนี้ยังต้องการกระตุ้นให้เกิดการท่องเที่ยวขึ้นภายในพื้นที่เขตสาทร ตลอดจนส่งเสริมให้ผู้ประกอบการ ศิษย์เก่านักศึกษา ผู้ประกอบการร้านค้าต่างๆ ได้มีพื้นที่ขายสินค้าและบริการในช่วงเทศกาล เช่น การขายสินค้า อาหาร การจัดซุ้มกิจกรรม การจัดแสดงดนตรี เป็นต้น เป็นการนํามิติวัฒนธรรมมาสร้างคุณค่าและช่วยกระตุ้นเศรษฐกิจของชุมชนโดยรอบสถานศึกษาอีกด้วย”
ทั้งนี้ การจัดงานดังกล่าว ได้มีการจําลองบรรยากาศวัฒนธรรมการลอยกระทงจากทั้ง5ภาคเช่นการลอยกระทงสาย จังหวัดตาก การลอยกระทงกาบกล้วย เมืองแม่กลอง จังหวัดสมุทรสงคราม การลอยกระทงสี อําเภอโพธาราม จังหวัดราชบุรีเป็นต้น และพิเศษกับการลอยโคมวิถีใหม่ โดยใช้แสงเทียนจากไฟ LED ด้วย
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๓
วันศุกร์ที่ 30 ตุลาคม 2563
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๓
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๓
วันที่ ๓๐ ตุลาคม ๒๕๖๓ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๓ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ตึกบัญชาการ ทําเนียบรัฐบาล
รัฐบาลไทย-ข่าวทำเนียบรัฐบาล-การประชุมผู้บริหารระดับสูงของสำนักงานปลัดกระทรวงอุตสาหกรรม
วันศุกร์ที่ 30 ตุลาคม 2563
การประชุมผู้บริหารระดับสูงของสํานักงานปลัดกระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหารระดับสูงของสํานักงานปลัดกระทรวงอุตสาหกรรม  ณ ห้อง อก.1 ชั้น 2 สํานักงานปลัดกระทรวงอุตสาหกรรม
วันนี้ (30 ตุลาคม 2563) เวลา 10.00น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหารระดับสูงของสํานักงานปลัดกระทรวงอุตสาหกรรม โดยมีผู้บริหารหน่วยงานเข้าร่วมประชุมฯ ณ ห้อง อก.1 ชั้น 2 สํานักงานปลัดกระทรวงอุตสาหกรรม
โดยที่ประชุมฯ ได้มีการรายงานผลการดําเนินงานในปีงบประมาณ 2563 ในด้านต่างๆ อาทิ ผลการใช้จ่ายเงินงบประมาณ ประจําปี 2563 รายงานผลการจัดซื้อจัดจ้าง รวมถึงแผนการปฏิบัติงานและแผนการใช้จ่ายเงินประจําปีงบประมาณ 2564
#prindustry
รัฐบาลไทย-ข่าวทำเนียบรัฐบาล-รมว.พม. เตรียมลงพื้นที่ จ.พังงา-ภูเก็ต ก่อนประชุม ครม. สัญจร ช่วยกลุ่มเปราะบาง ซ่อม-สร้างบ้านผู้มีรายได้น้อย เปิดศูนย์เลี้ยงเด็ก 24 ชม.ฟรี
วันศุกร์ที่ 30 ตุลาคม 2563
รมว.พม. เตรียมลงพื้นที่ จ.พังงา-ภูเก็ต ก่อนประชุม ครม. สัญจร ช่วยกลุ่มเปราะบาง ซ่อม-สร้างบ้านผู้มีรายได้น้อย เปิดศูนย์เลี้ยงเด็ก 24 ชม.ฟรี
รมว.พม. เตรียมลงพื้นที่ จ.พังงา-ภูเก็ต ก่อนประชุม ครม. สัญจรช่วยกลุ่มเปราะบาง ซ่อม-สร้างบ้านผู้มีรายได้น้อย เปิดศูนย์เลี้ยงเด็ก 24 ชม.ฟรี
เมื่อวันที่ 29 ต.ค. 63นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า รัฐบาลได้กําหนดประชุมคณะรัฐมนตรีอย่างเป็นทางการนอกสถานที่ ณ จังหวัดภูเก็ต ในวันที่ 3 พฤศจิกายน 2563 เพื่อกระตุ้นเศรษฐกิจพื้นที่ภาคใต้ในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ทั้งนี้ ตนจึงจะลงพื้นที่ด้วยตัวเองก่อนการประชุมดังกล่าว เพื่อเยี่ยมกลุ่มเป้าหมายที่ได้รับผลกระทบจากโรคโควิด-19 พร้อมทั้งให้ความช่วยเหลือต่างๆ ที่จังหวัดพังงา ในวันที่ 31 ตุลาคม 2563 และจังหวัดภูเก็ต ในวันที่ 1 – 2 พฤศจิกายน 2563
นายจุติ กล่าวต่อไปว่า จังหวัดพังงาได้ชื่อว่าเป็นจังหวัดหนึ่งที่ประชาชนมีความสุขสูงสุดในภาคใต้ โดยมีการขับเคลื่อนงาน “พังงาแห่งความสุข” ซึ่งตนจะลงพื้นที่ ณ นิคมสร้างตนเองท้ายเหมือง เพื่อรับฟังการขับเคลื่อนงานและร่วมหาแนวทางในการพัฒนาคุณภาพชีวิตเพื่อความสุขของคนพังงาอย่างยั่งยืน อีกทั้งจะช่วยเหลือผู้มีรายได้น้อย ด้วยการซ่อมแซมและสร้างบ้านใหม่ในโครงการบ้านพอเพียงชนบท รวมทั้งมอบหนังสืออนุญาตให้เข้าทําประโยชน์ในเขตนิคมสร้างตนเอง (น.ค. 3)
นายจุติ กล่าวเพิ่มเติมว่า จังหวัดภูเก็ตได้รับผลกระทบทางเศรษฐกิจอย่างรุนแรงจากสถานการณ์โรคโควิด-19 ตนจึงจะลงพื้นที่ ณ โครงการเอื้ออาทรภูเก็ต (ถลาง) เพื่อรับฟังปัญหาและช่วยกันหาแนวทางแก้ไขร่วมกับชาวชุมชน และชุมชนสะพานร่วมพูนผล 1 เพื่อช่วยแก้ไขปัญหาที่อยู่อาศัยและพัฒนากองทุนสวัสดิการชุมชนของเทศบาลนครภูเก็ต อีกทั้งเปิด “บ้านเด็กฮอลแลนด์” Day care Night care 24 ชั่วโมง สําหรับรับเลี้ยงเด็กอายุ 2-5 ปี โดยไม่เสียค่าใช้จ่ายแต่อย่างใด
รัฐบาลไทย-ข่าวทำเนียบรัฐบาล-กระทรวงอุตสาหกรรมร่วมกระตุ้นเศรษฐกิจจ้างแรงงาน ในระบบอุตสาหกรรมอ้อยและน้ำตาลทราย ช่วงฤดูการผลิตปี 2563/2564 กว่า 30,000 อัตรา
วันศุกร์ที่ 30 ตุลาคม 2563
กระทรวงอุตสาหกรรมร่วมกระตุ้นเศรษฐกิจจ้างแรงงาน ในระบบอุตสาหกรรมอ้อยและน้ําตาลทราย ช่วงฤดูการผลิตปี 2563/2564 กว่า 30,000 อัตรา
กระทรวงอุตสาหกรรม ขานรับนโยบายของภาครัฐเตรียมกระตุ้นเศรษฐกิจจ้างแรงงานในระบบอุตสาหกรรมอ้อยและน้ําตาลทราย ในฤดูการผลิตปี 2563/2564 กว่า 30,000 อัตรา สร้างรายได้ กว่า 900 ล้านบาท หวังช่วยขับเคลื่อนเศรษฐกิจไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมพร้อมเร่งเดินหน้าการลงทุนในภาคอุตสาหกรรมอ้อยและน้ําตาลทราย เพื่อให้เกิดการจ้างแรงงาน ในประเทศอย่างต่อเนื่อง โดยในฤดูการผลิตปี 2563/2564 ได้เตรียมงบประมาณเพื่อจ้างลูกจ้างชั่วคราวในช่วงของการหีบอ้อยทั่วประเทศ จํานวน 1,342 อัตรา เป็นเงิน จํานวน 83,360,800 บาท จากเงิน กองทุนอ้อยและน้ําตาลทราย ถือเป็นการนําเงินจากกองทุนฯ มากระตุ้นเศรษฐกิจ พร้อมทั้งสร้างรายได้ให้แก่ประชากรในชุมชนท้องถิ่น ซึ่งการจ้างลูกจ้างชั่วคราวในการดําเนินการในช่วงของการ หีบอ้อยนั้น สํานักงานคณะกรรมการอ้อยและน้ําตาลทราย ได้ดําเนินการจ้างแรงงานมาอย่างต่อเนื่องในทุกฤดูการหีบอ้อย ทําให้ประชาชนในพื้นที่มีรายได้นําไปพัฒนาคุณภาพชีวิต สร้างความเข้มแข็งให้กับชุมชนท้องถิ่น
“ทั้งนี้ นอกจากในส่วนของภาครัฐที่มีการจ้างแรงงานชั่วคราวในระบบอุตสาหกรรมอ้อยและน้ําตาลทราย ช่วงของการหีบอ้อย ในฤดูการผลิตปี 2563/2564 ที่คาดว่าจะเปิดหีบในช่วงเดือนธันวาคมแล้วนั้น ทางโรงงานน้ําตาลทั่วประเทศรวม 57 แห่ง ก็ได้เตรียมแผนการจ้างงานเพื่อเข้ามาทํางานในช่วงของการหีบอ้อย โดยคาดว่าแต่ละโรงงานจะมีการจ้างแรงงานชั่วคราวกว่า 500 อัตรา รวมการจ้างแรงงานชั่วคราวทั่วประเทศในโรงงานน้ําตาลกว่า 29,000 อัตรา สร้างรายได้ให้แก่ชุมชนกว่า 800 ล้านบาท ตอบสนองนโยบายของภาครัฐในการกระตุ้นเศรษฐกิจ”นายสุริยะ กล่าว.
รัฐบาลไทย-ข่าวทำเนียบรัฐบาล-ดีอีเอส ระดมความคิดเห็นหน่วยงานภาครัฐและมหาวิทยาลัย 54 แห่ง เกี่ยวกับ“(ร่าง) แผนแม่บทปัญญาประดิษฐ์แห่งชาติเพื่อการพัฒนาประเทศไทย เตรียมพัฒนาแผนร่วม อว.เสนอ ครม.ภายในเดือนธันวาคมฯ
วันศุกร์ที่ 30 ตุลาคม 2563
ดีอีเอส ระดมความคิดเห็นหน่วยงานภาครัฐและมหาวิทยาลัย 54 แห่ง เกี่ยวกับ“(ร่าง) แผนแม่บทปัญญาประดิษฐ์แห่งชาติเพื่อการพัฒนาประเทศไทย เตรียมพัฒนาแผนร่วม อว.เสนอ ครม.ภายในเดือนธันวาคมฯ
ดีอีเอส ระดมความคิดเห็นหน่วยงานภาครัฐและมหาวิทยาลัย 54 แห่ง เกี่ยวกับ“(ร่าง) แผนแม่บทปัญญาประดิษฐ์แห่งชาติเพื่อการพัฒนาประเทศไทย เตรียมพัฒนาแผนร่วม อว.เสนอ ครม.ภายในเดือนธันวาคมฯ
เมื่อวันที่ 29 ตุลาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมรับฟังความคิดเห็นครั้งที่ 2 จากหน่วยงานภาครัฐและมหาวิทยาลัย จํานวน 54 แห่ง เพื่อหารือ “(ร่าง) แผนแม่บทปัญญาประดิษฐ์แห่งชาติเพื่อการพัฒนาประเทศไทย โดยมีกรอบประเด็นในการรับฟังความเห็นครั้งนี้ ได้แก่ 1) เป้าหมายและกรอบแผนแม่บท AI 2) แผนงานหลักภายใต้ยุทธศาสตร์AI 3) กลไกขับเคลื่อนสําคัญ AI ของไทย ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม ศูนย์ราชการแจ้งวัฒนะ จากนั้น กระทรวงดิจิทัลฯ และกระทรวงการอุดมศึกษา วิทยาศาสตร์ วิจัย และนวัตกรรม หรือ อว. จะร่วมพัฒนาแผนฯ และนําเสนอขอรับความเห็นชอบอนุมัติจาก ครม. ภายในเดือนธันวาคม 2563 ต่อไป ส่วนผู้แทนจากหน่วยงานที่เกี่ยวข้องร่วมประชุมระดมความคิดเห็นในครั้งนี้ อาทิ สํานักงานปลัดฯ ทุกกระทรวง สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สภาดิจิทัลเพื่อเศรษฐกิจและสังคมแห่งประเทศไทย สภาอุตสาหกรรม หอการค้าไทยและสภาหอการค้าแห่งประเทศไทย ธนาคารแห่งประเทศไทย สมาคมปัญญาประดิษฐ์แห่งประเทศไทย สํานักงานการวิจัยแห่งชาติ (วช.) สํานักงานนวัตกรรมแห่งชาติ (องค์การมหาชน) (NIA) เป็นต้น
ทั้งนี้การผลักดัน (ร่าง) แผนแม่บทปัญญาประดิษฐ์แห่งชาติเพื่อการพัฒนาประเทศ (พ.ศ.2564 –2570) เพื่อให้ประเทศไทยจะเป็นประเทศชั้นนําในการพัฒนาและประยุกต์ใช้เทคโนโลยีปัญญาประดิษฐ์ จากความร่วมมือระหว่างภาครัฐและภาคอุตสาหกรรม เพื่อเพิ่มศักยภาพในการแข่งขันของประเทศ และยกระดับคุณภาพชีวิตของประชาชนให้ดีขึ้นในยุคเศรษฐกิจดิจิทัล ภายในปี พ.ศ. 2570
******************
รัฐบาลไทย-ข่าวทำเนียบรัฐบาล-เทศกาลลอยกระทงประจำปี 2563
วันศุกร์ที่ 30 ตุลาคม 2563
เทศกาลลอยกระทงประจําปี 2563
วันศุกร์ที่ 30 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนร่วมกันอนุรักษ์ความเป็นไทย ด้วยการสืบสานประเพณีลอยกระทง ภายใต้แนวคิด “เทศกาลสีสันแห่งสายน้ํา มหกรรมลอยกระทง ปี 2563” เพื่อส่งเสริมประเพณี วัฒนธรรม สะท้อนให้เห็นถึงเอกลักษณ์และคุณค่าตามแบบวิถีไทย โดยพลเอก ประยุทธ์ จันทร์โอชา นายกรัฐมนตรี ได้กําชับให้หน่วยงานที่เกี่ยวข้องให้ความสําคัญกับการจัดงานในรูปแบบชีวิตวิถีใหม่ New Normal เพื่อลดความเสี่ยงและป้องกันการแพร่ระบาดของโรคโควิด-19 และสร้างความเชื่อมั่นด้านความปลอดภัยแก่นักท่องเที่ยว รวมถึงรณรงค์ให้ประชาชนร่วมกันสืบสานอนุรักษ์วัฒนธรรมประเพณีอันดีงามของไทยให้คงอยู่ยาวนาน พร้อมทั้งส่งเสริมการท่องเที่ยวทางวัฒนธรรม สร้างรายได้ให้แก่คนในท้องถิ่นอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เริ่มแล้ว!! ธอส. มหกรรมบ้านมือสองราคาพิเศษ ครั้งที่ 1 ลดสูงสุด 50%
วันศุกร์ที่ 30 ตุลาคม 2563
เริ่มแล้ว!! ธอส. มหกรรมบ้านมือสองราคาพิเศษ ครั้งที่ 1 ลดสูงสุด 50%
เอาใจคนอยากมีบ้านในราคาสุดคุ้ม จัดงาน “มหกรรมบ้านมือสองราคาพิเศษครั้งที่ 1” นําทรัพย์ NPA ในพื้นที่กรุงเทพฯ และปริมณฑล จํานวน 200 รายการ ทั้งบ้านเดี่ยว บ้านแฝด ทาวน์เฮ้าส์ และห้องชุด จําหน่ายพร้อมส่วนลดสูงสุด 50% จากราคาปกติ
เอาใจคนอยากมีบ้านในราคาสุดคุ้ม จัดงาน “มหกรรมบ้านมือสองราคาพิเศษครั้งที่ 1” นําทรัพย์ NPA ในพื้นที่กรุงเทพฯ และปริมณฑล จํานวน 200 รายการ ทั้งบ้านเดี่ยว บ้านแฝด ทาวน์เฮ้าส์ และห้องชุด จําหน่ายพร้อมส่วนลดสูงสุด 50% จากราคาปกติ ราคาเริ่มต้นต่ําสุดเพียง 35,000 บาทเท่านั้น ผู้ซื้อทรัพย์ในงานมีสิทธิ์เลือกใช้มาตรการผ่อนดาวน์หรือสินเชื่อดอกเบี้ย 0% ทั้งนี้ มหกรรมบ้านมือสองราคาพิเศษ ครั้งที่ 1 จะจัดขึ้นในวันศุกร์ที่ 30 ตุลาคม - 1 พฤศจิกายน 2563 ระหว่างเวลา 10.00-20.00 น. ณ ห้างสรรพสินค้าเดอะมอลล์ บางกะปิ สอบถามรายละเอียด และดูข้อมูลทรัพย์ NPA ของธนาคารได้ที่ www.ghbhomecenter.com และ Facebook Fanpage ธนาคารอาคารสงเคราะห์